proxectonos/corpus_dominio_legal_administrativo_tmp huggingface dataset:
ORDE do 9 de decembro de 2009 pola que se fai pública a resolución do concurso público de bolsas de residencia para a realización de estudos universitarios no curso 2009-2010 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/12/2009

Mediante Orde do 11 de xuño de 2009, DOG do 19 de xuño, aprobáronse as bases e procedeuse á convocatoria de bolsas de residencia para a realización de estudos universitarios no curso 2009-2010 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia.
De acordo co establecido no artigo 6 das bases da convocatoria, desde o día 17 ao 28 de outubro de 2009, expuxéronse as listas provisionais de solicitudes admitidas e excluídas por documentación. Durante ese mesmo prazo os interesados puideron formular reclamacións ou emendar erros e falta de documentación ante a Secretaría Xeral de Universidades.
Transcorrido ese prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 10 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería
RESOLVE:
Artigo 1º
Concederlles bolsa de residencia para a realización de estudos universitarios no curso 2009-2010 en centros do sistema universitario de Galicia, destinadas aos galegos e galegas e aos seus descendentes que teñan a súa residencia familiar en territorio español fóra da Comunidade Autónoma de Galicia, aos solicitantes que se relacionan na listaxe de axudas concedidas no anexo desta orde e pola contía que en cada caso se sinala.
Artigo 2º
Denegarlles a axuda aos solicitantes que se relacionan no mesmo anexo desta orde como axudas denegadas, polo motivo que en cada caso se sinala.
Artigo 3º
Contra esta orde, que esgota a vía administrativa, os interesados poderán interpoñer recurso postestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 9 de decembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "24600D010P022.PDF"
CORRECCIÓN de erros.-Resolución do 3 de decembro de 2009 pola que se adxudican as axudas para o fomento da investigación e a innovación empresarial do procedemento IN841A, convocadas pola Orde do 22 de xullo de 2009 (Diario Oficial de Galicia número 148, do 30 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 18/12/2009

Ver referencia pdf "24600D007P014.PDF"
ORDE do 10 de decembro de 2009 pola que se substitúen tres membros do Consello Galego de Consumidores e Usuarios.
CONSELLERÍA DE ECONOMÍA E INDUSTRIA — II. AUTORIDADES E PERSOAL — 24/12/2009

De acordo coa proposta efectuada pola presidenta do Instituto Galego de Consumo, e en virtude do establecido no artigo 7.2º, en relación co artigo 5.2º do Decreto 127/1998, do 23 de abril, polo que se crea o Consello Galego de Consumidores e Usuarios,
DISPOÑO:
Artigo un.-Substituír como membro titular do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Mª Eugenia Hurtado Rodríguez por Pilar Becerra López da Federación Galega de Asociacións de Amas de Casa, Consumidores e Usuarios Brétema.
Artigo dous.-Substituír como membros suplentes do Consello Galego de Consumidores e Usuarios, de acordo co establecido no artigo 7.1º e) do Decreto 127/1998, do 23 de abril, polo que se crea o Consello Galego de Consumidores e Usuarios, a Consuelo Iglesias Veiga por Purificación Vázquez Rodríguez e Julia Diéguez Pichel por Rosa Rodríguez Vales da Federación Galega de Asociacións de Amas de Casa, Consumidores y Usuarios Brétema.
Santiago de Compostela, 10 de decembro de 2009.
Javier Guerra Fernández
Conselleiro de Economía e Industria
ORDE do 15 de decembro de 2009 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 23/12/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, un novo procedemento, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán,
DSPOÑO:
Artigo único.
1. Inclúese no anexo VII do Decreto 164/2005, do 16 de xuño, procedementos para os que está habilitado o Rexistro Telemático da Xunta de Galicia, e queda, pois, habilitado cos efectos previstos no seu artigo 5.1º, o seguinte procedemento:
PR980A Premios ao desenvolvemento de novos contidos para internet, para particulares e asociacións non empresariais sen ánimo de lucro.
2. O procedemento para a tramitación electrónica estará dispoñible no enderezo
http://www.xunta.es/servicios/.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 15 de decembro de 2009.
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 15 de decembro de 2009 pola que se resolve a concesión de axudas ás universidades do sistema universitario de Galicia destinadas á mellora dos campus universitarios dentro do Programa campus de excelencia internacional para o ano 2009, convocadas pola Orde do 28 de outubro de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/12/2009

Pola Orde do 28 de outubro de 2009 (DOG do 30 de outubro) establecéronse as bases reguladoras para a concesión, en réxime de concorrencia competitiva, de axudas ás universidades do sistema universitario de Galicia destinadas á mellora dos campus universitarios dentro do Programa campus de excelencia internacional e procedeuse á súa convocatoria para o ano 2009.
Vista a proposta formulada pola comisión de selección e, de conformidade co disposto no artigo 8 da mencionada orde,
RESOLVO:
Primeiro.-Conceder, con cargo ao concepto orzamentario 45.02.422C.821.44, préstamos coas características e condicións establecidas na convocatoria, ás entidades que se relacionan no anexo desta orde e nas contías que se especifican, con base na puntuación acadada en aplicación dos criterios de avaliación establecidos no artigo 7 da mencionada orde.
Segundo.-Contra esta orde, que esgota a vía administrativa, poderá interpoñerse recurso de reposición ante o conselleiro de Educación e Ordenación Universitaria no prazo dun mes contado desde día seguinte ao da publicación desta no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 15 de decembro de 2009.
Jesús Vázquez Abad
Conselleiro de Educación e Ordenación
Universitaria
Ver referencia pdf "24800D009P014.PDF"
RESOLUCIÓN do 2 de decembro de 2009 pola que se fai público o acordo plenario polo que se establece o número, a distribución de asuntos e a composición das seccións do Consello Consultivo de Galicia para o ano 2010.
CONSELLO CONSULTIVO DE GALICIA — III. OUTRAS DISPOSICIÓNS — 22/12/2009

De conformidade co establecido no artigo 18 do Decreto 282/2003, do 22 de maio, polo que se aproba o Regulamento de organización e funcionamento do Consello Consultivo de Galicia esta presidencia
resolve:
Facer público o acordo plenario, do 2 de decembro de 2009, do Consello Consultivo de Galicia, polo que se establecen o número, distribución de asuntos e composición das seccións do devandito Consello Consultivo para o 2010, do teor literal seguinte:
Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia e nos artigos 16 e 18 do seu Regulamento de organización e funcionamento, aprobado polo Decreto 282/2003, o Pleno do Consello Consultivo de Galicia, na súa reunión do día 2 de decembro de 2009
ACORDA:
1. Establecer o número e composición das seccións do Consello Consultivo de Galicia en relación coas solicitudes de ditames correspondentes ao ano 2010 da forma seguinte:
-Sección primeira:
Presidenta:
Mª Teresa Conde-Pumpido Tourón.
Vogais:
Francisco Javier DAmorín Viéitez.
Carlos Martínez-Buján Pérez.
José Luis Costa Pillado.
Secretario:
José Carlos López Corral.
-Sección segunda:
Presidente:
José Gonzalo de la Huerga Fidalgo.
Vogais:
Francisco Javier DAmorín Viéitez.
Carlos Martínez-Buján Pérez.
José Luis Costa Pillado.
Secretario:
Juan José Gallego Fouz.
2. A distribución de asuntos entre elas efectuarase por quenda alternativa segundo a orde de entrada da solicitude de ditames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia.
Santiago de Compostela, 2 de decembro de 2009.
Mª Teresa Conde-Pumpido Tourón
Presidenta do Consello Consultivo de Galicia
ORDE do 17 de decembro de 2009 pola que se modifica a Orde do 30 de xullo de 2009 pola que se determinan as épocas hábiles de caza durante a tempada 2009-2010.
CONSELLERÍA DO MEDIO RURAL — III. OUTRAS DISPOSICIÓNS — 29/12/2009

Ao longo destes últimos anos vense rexistrando unha incesante escalada de danos provocados polo xabaril no concello de Ortigueira. Ademais da problemática xeral que xera esta especie no resto da Comunidade Autónoma Galega, devén singularmente danosa neste concello a pesar dos esforzos dos cazadores, porque os súidos aproveitan o réxime de protección que ten a ZEPA da ría de Ortigueira e Ladrido para buscar acougo nese espazo natural.
Como queira que a situación de superpoboación que se rexistra nesta área é de todo punto contraria á supervivencia doutras especies silvestres, presentes na zona de protección citada, é polo que, en uso das atribucións conferidas pola Lei 1/1983, do 22 de febreiro, da Xunta e da súa Presidencia, e de conformidade co disposto no Decreto 318/2009, do 4 de xuño, polo que se establece a estrutura orgánica da Consellería do Medio Rural e do Fondo Galego de Garantía Agraria, en relación co Decreto 83/2009, do 21 de abril, polo que se establece a estrutura orgánica dos departamentos da Xunta de Galicia, e a Lei 4/1997, do 25 de xuño, de caza de Galicia,
DISPOÑO:
Artigo único.-Modificación do punto XIII) do número 1º do artigo 17º da Orde do 30 de xullo de 2009, pola que se determinan as épocas hábiles de caza durante a tempada 2009-2010.
O punto XIII) do número 1º do artigo 17º da Orde do 30 de xullo de 2009, pola que se determinan as épocas hábiles de caza durante a tempada 2009-2010, queda redactado do seguinte xeito:
«Artigo 17º.1.XIII):
Queda prohibido con carácter xeral o exercicio da caza na ZEPA ES0000086, ría de Ortigueira e Ladrido. A delimitación desta zona é a que figura na Resolución do 30 de abril de 2004, da Dirección Xeral de Conservación da Natureza (Diario Oficial de Galicia nº 95, do 19 de maio), pola que se dispón a publicación, no Diario Oficial de Galicia, da cartografía onde se recollen os límites dos espazos naturais declarados zonas de especial protección dos valores naturais polo Decreto 72/2004, do 2 de abril (Diario Oficial de Galicia nº 69, do 12 de abril).
Como excepción á prohibición anterior, permítese, logo da autorización do Servizo Provincial de Conservación da Natureza da Coruña, a caza do xabaril mediante as modalidades de caza maior recollidas no artigo 37º.1 do Decreto 284/2001, do 11 de outubro, polo que se aprobou o Regulamento de caza de Galicia».
Disposición derradeira
Única.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 17 de decembro de 2009.
Samuel Jesús Juárez Casado
Conselleiro do Medio Rural
RESOLUCIÓN do 21 de novembro de 2009, da Secretaría Xeral de Calidade e Avaliación Ambiental, pola que se publican as subvencións para a realización de investimentos en instalacións para a prevención e redución da contaminación do ambiente concedidas ao abeiro da Orde do 27 de febreiro de 2009 (Diario Oficial de Galicia número 50, do 12 de marzo).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 29/12/2009

De conformidade co establecido nos artigos 18 da Lei 38/2003, do 17 de novembro, xeral de subvencións, concordantes do seu regulamento, aprobado polo Real decreto 887/2006, do 21 de xullo, artigo 15 da Lei 9/2007, do 13 de xullo, de subvencións de Galicia e tamén, de conformidade co disposto, no artigo 13.1º da Orde do 27 de febreiro de 2009, pola que se convoca e regula o réxime de concesión de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e produtos, así como á reutilización ou valoración non enerxética, publícase un extracto das resolucións de concesión das axudas concedidas ao abeiro da devandita orde, emitidas por esta secretaría xeral.
Finalidade da axuda: todas estas axudas teñen como finalidade fomentar a protección do ambiente, co fin de minimizar a contaminación e reducir o impacto sobre o medio e obter melloras ambientais a través de cambios nos procesos, produtos ou nas materias primas e na súa utilización, reutilización en fábrica dos residuos xerados e cambios tecnolóxicos.
Norma reguladora: Orde do 27 de febreiro de 2009, pola que se convoca e regula o réxime de concesión de axudas a empresas que realicen investimentos encamiñados á prevención e redución da contaminación a través de melloras tecnolóxicas aplicadas a procesos, cambios nas materias primas e produtos, así como a reutilización ou valoración non enerxética (DOG nº 50, do 12 de marzo).
Aplicación orzamentaria: 15.03.541D.770.0.
Crédito orzamentario: 1.400.000 .
Empresas beneficiarias e importe da axuda concedida a cada unha de elas expresada en euros, por orde alfabética:
Ver referencia pdf "25200D004P025.PDF"
Santiago de Compostela, 21 de novembro de 2009.
Justo de Benito Basanta
Secretario xeral de Calidade e Avaliación Ambiental
CORRECCIÓN de erros.-Decreto 392/2009, do 1 de outubro, polo que se establecen as tarifas dos servizos sanitarios prestados nos centros dependentes do Servizo Galego de Saúde e nas fundacións públicas sanitarias.
CONSELLERÍA DE SANIDADE — III. OUTRAS DISPOSICIÓNS — 29/12/2009

Advertidos erros no anexo I do citado decreto, publicado no DOG número 199, do 9 de outubro de 2009, cómpre facer as oportunas correccións:
-Na páxina 15.999, onde di: «e todas aquelas que sexan establecidas pola Consellería de Sanidade como custo independente da estadía, recollidas na letra D punto 3 deste decreto como servizos especiais»; debe dicir: «e todas aquelas que sexan establecidas pola Consellería de Sanidade como custo independente da estadía, recollidas na letra D punto 3 deste decreto como servizos especiais e na letra E, puntos 5 e 6, como probas especiais e procedementos especiais».
-Na páxina 15.999, onde di: «Comprenderá todas as actuacións que sexa necesario efectuar na atención da urxencia, estando incluídas todas as exploracións e actos médicos e/ou cirúrxicos realizados en urxencias, agás os recollidos na letra D punto 3 deste decreto como servizos especiais»; debe dicir: «Comprenderá todas as actuacións que sexa necesario efectuar na atención da urxencia, estando incluídas todas as exploracións e actos médicos e/ou cirúrxicos realizados en urxencias, agás os recollidos na letra D punto 3 deste decreto como servizos especiais e na letra E, puntos 5 e 6, como probas especiais e procedementos especiais».
-Na páxina 16.007, onde di: «Test de tolerancia de oxíxeno: 75,15»; debe dicir: «Test de tolerancia de oxíxeno: 72,15».
-Na páxina 16.008, onde di: «Prezo por lesionado atendido: 18 euros»; debe dicir: «Prezo por lesionado atendido: 180 euros».
ORDE do 23 de decembro de 2009 pola que se fai pública a ampliación da dotación orzamentaria para a concesión das axudas establecidas na Orde do 18 de febreiro de 2009 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica, cofinanciado polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 29/12/2009

A Orde do 18 de febreiro de 2009 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica, cofinanciado polo Fondo Social Europeo (Diario Oficial de Galicia nº 41, do 27 de febreiro), establece na súa disposición adicional sexta, na que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
Co obxecto de poder amparar un maior número de solicitudes, e dado que a dotación inicial resulta insuficiente, cómpre ampliar a dotación orzamentaria consignada inicialmente para a concesión das mencionadas subvencións.
Por todo o exposto e no uso das facultades que me foron conferidas,
DISPOÑO:
Artigo 1º
Amplíase o importe do crédito destinado ás axudas que poderán ser concedidas ao abeiro da Orde do 18 de febreiro de 2009 pola que se establecen as bases reguladoras do programa de axudas e subvencións ás empresas cualificadas como iniciativas de emprego de base tecnolóxica, cofinanciado polo Fondo Social Europeo (Diario Oficial de Galicia nº 41, do 27 de febreiro).
Artigo 2º
O incremento da dotación será de 220.641,87 euros, con cargo á aplicación orzamentaria 48.04.322C.472.2 código de proxecto 2009 01047 e que figura dotada nos orzamentos xerais da Comunidade Autónoma de Galicia para o ano 2009.
Artigo 3º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de decembro de 2009.
Beatriz Mato Otero
Conselleira de Traballo e Benestar
RESOLUCIÓN do 21 de decembro de 2009, da Secretaría Xeral da Igualdade, pola que se fai público o esgotamento do crédito para as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 29/12/2009

A Resolución do 4 de xuño de 2009, da Secretaría Xeral da Igualdade, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, establece no seu artigo 12 que no caso de que se esgote o crédito orzamentario consignado para a concesión da axuda por redución de xornada, a Secretaría Xeral da Igualdade ditará resolución administrativa na cal se sinalará a data en que se produciu o esgotamento do crédito, que se publicará no Diario Oficial de Galicia.
O crédito destinado no exercicio orzamentario de 2009 para a concesión destas axudas é de 570.323 euros, polo que o importe total das axudas que se van conceder dentro deste exercicio orzamentario non superará a dita contía.
Unha vez resoltas as solicitudes presentadas ao abeiro da Resolución do 4 de xuño de 2009 ata o citado importe máximo, constátase que o día 18 de decembro de 2009 se esgotou o crédito dispoñible para a concesión destas subvencións.
Considerando o exposto anteriormente, procede facer público o esgotamento do crédito consignado na Resolución do 4 de xuño de 2009, da Secretaría Xeral da Igualdade, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Por todo o exposto, e no uso das facultades que teño atribuídas,
DISPOÑO:
Comunicar que o día 18 de decembro de 2009 se esgotou o crédito dispoñible para as subvencións convocadas pola Resolución do 4 de xuño de 2009, da Secretaría Xeral da Igualdade, pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Santiago de Compostela, 21 de decembro de 2009.
Marta González Vázquez
Secretaria xeral da Igualdade
RESOLUCIÓN do 21 de decembro de 2009 pola que se adxudican as subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010, convocadas pola Orde do 7 de outubro de 2009 (Diario Oficial de Galicia número 206, do 21 de outubro).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 28/12/2009

Pola orde da Consellería de Economía e Industria do 7 de outubro convocáronse as subvencións para o ano 2009 para o financiamento de accións orientadas a produtos ou servizos de innovación tecnolóxica relacionados co Xacobeo 2010 (procedemento IN849A).
Na súa virtude, de acordo co establecido nas bases da citada orde da convocatoria, atendendo ás dispoñibilidades de crédito e á proposta elaborada pola comisión de valoración prevista no seu artigo 8, esta consellería
RESOLVE:
Primeiro.-Concederlles as subvencións para o financiamento de accións orientadas a produtos ou servizos de innovación tecnolóxica relacionados co Xacobeo 2010 aos beneficiarios que se relacionan no anexo desta resolución, nas contías que se sinalan, que supoñen un total de 1.000.000 de euros para o ano 2009.
Segundo.-Para poder percibir estas subvencións, os beneficiarios deberán presentar, na data límite do 29 de decembro de 2009, a documentación indicada no artigo 16 da Orde do 7 de outubro de 2009.
Terceiro.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Cuarto.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Quinto.-Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Economía e Industria no prazo dun mes, contado a partir do día seguinte ao da publicación desta resolución no Diario Oficial de Galicia, ou recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 21 de decembro de 2009.
P.D. (Orde 30-4-2009)
José Riesgo Boluda
Secretario xeral da Consellería de Economía
e Industria
Ver referencia pdf "25100D003P019.PDF"
ORDE do 4 de decembro de 2009 pola que se fixan os prezos de venda ao público de diversas publicacións desta consellería.
CONSELLERÍA DE TRABALLO E BENESTAR — III. OUTRAS DISPOSICIÓNS — 28/12/2009

En virtude do Decreto 79/2009, do 19 de abril, estableceuse a estrutura orgánica da Xunta de Galicia. Así mesmo, a través do Decreto 83/2009, do 21 de abril, fixouse a estrutura orgánica básica dos seus departamentos. Polo Decreto 335/2009, do 19 de xullo, establécese a estrutura orgánica da Consellería de Traballo e Benestar que asume, o exercicio das competencias das políticas autonómicas no ámbito laboral e do benestar e inclúe, entre outras, as de relacións laborais, promoción do emprego, formación e colocación, xuventude, voluntariado, benestar social, dependencia, exclusión social e servizos comunitarios; materias que constitúen o contido das publicacións relacionadas nesta orde.
A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Facenda, esta consellería
DISPÓN:
Artigo único.
1. Quedan aprobados os prezos de venda ao público das publicacións que se relacionan no anexo.
2. Estes prezos entenderanse con IVE incluído.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 4 de decembro de 2009.
Beatriz Mato Otero
Conselleira de Traballo e Benestar
ANEXO
Premios GZcrea de Poesía 2008: 8 euros.
Outono fotográfico 2009: 18 euros.
RESOLUCIÓN do 1 de setembro de 2009 pola que se lles dá publicidade aos convenios de colaboración subscritos por este organismo no segundo cuadrimestre de 2009.
AUGAS DE GALICIA — III. OUTRAS DISPOSICIÓNS — 15/09/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xullo), dispón que os organismos autónomos da Comunidade Autónoma de Galicia deberán publicar cuadrimestralmente, no Diario Oficial de Galicia, os convenios de colaboración asinados no cuadrimestre anterior.
Polo exposto, e en virtude das facultades que teño concedidas,
RESOLVO:
Facer pública a relación de convenios subscritos polo organismo autónomo Augas de Galicia nos meses de maio, xuño, xullo e agosto de 2009, que se xuntan como anexo a esta resolución.
Santiago de Compostela, 1 de setembro de 2009.
Ethel Vázquez Mourelle
Presidenta de Augas de Galicia
ANEXO
Convenio: convenio de colaboración entre o organismo autónomo Augas de Galicia e a entidade Voz de Galicia Radio, S.L.U.
Sinatura: 7-8-2009.
ORDE do 8 de setembro de 2009 pola que se amplía a dotación orzamentaria da orde pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia, e se convocan para o ano 2009.
CONSELLERÍA DO MEDIO RURAL — III. OUTRAS DISPOSICIÓNS — 15/09/2009

Orde do 18 de febreiro de 2009 (DOG nº 47, do 9 de marzo), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
No seu artigo 36 precísanse as aplicacións orzamentarias e o importe económico previsto para o financiamento das ditas axudas, e así mesmo que os importes dos orzamentos xerais da Comunidade Autónoma de Galicia cos que se financiarán estas axudas se poderán incrementar con fondos comunitarios, estatais ou autonómicos achegados para o efecto.
Co obxecto de poder amparar todas as solicitudes nas distintas liñas de axuda establecidas, e posto que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co previsto no artigo 30.1.3 do Estatuto de autonomía de Galicia, e no uso das facultades que me confiren os artigos 14 e 31.2º da Lei 9/2007, do 13 de xuño, de subvencións de Galicia, e a Lei 1/1983, do 22 de febreiro, de normas reguladoras da Xunta e da súa presidencia,
DISPOÑO:
Artigo único.
1. Amplíase a dotación orzamentaria que se establece na Orde do 18 de febreiro de 2009 (DOG nº 47, do 9 de marzo), pola que se establecen as bases reguladoras das axudas destinadas ao sector equino para o seu fomento e desenvolvemento, no ámbito da Comunidade Autónoma de Galicia.
2. O incremento da dotación será de 54.270 euros con cargo á aplicación 49.02.713-C.781.0 dos orzamentos xerais da Comunidade Autónoma de Galicia para o ano 2009.
3. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A ampliación de crédito prevista no artigo único desta orde non afecta o prazo de presentación de solicitudes establecido na devandita Orde do 18 de febreiro de 2009.
Disposición derradeira
Esta orden entrará en vigor o mesmo día da súa publicación no Diario Oficial de Galicia.
Santiago de Compostela, 8 de setembro de 2009.
Samuel Jesús Juárez Casado
Conselleiro do Medio Rural
RESOLUCIÓN do 9 de decembro de 2009 pola que se concede o VII Premio de Xornalismo Científico Galicia Innovación, convocado pola orde da Consellería de Economía e Industria do 9 de xullo de 2009 (Diario Oficial de Galicia número 143, do 23 de xullo).
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 22/12/2009

Pola orde da Consellería de Economía e Industria do 9 de xullo de 2009 foi convocado o VII Premio de Xornalismo Científico Galicia Innovación (Diario Oficial de Galicia nº 143, do 23 de xullo).
Con data do 23 de novembro de 2009, o xurado reuniuse para proceder á avaliación das solicitudes e selección dos traballos gañadores e, á vista da súa proposta, esta consellería
RESOLVE:
1. Conceder o primeiro premio do VII Premio de Xornalismo Científico Galicia Innovación, dotado con 5.000 euros, a Manuel Vicente García, con DNI: 33299919J, polo traballo titulado Efervescencia no LHC de Xenebra.
2. Conceder o segundo premio do VII Premio de Xornalismo Científico Galicia Innovación, dotado con 2.300 euros, a María del Carmen Solar Núñez, con DNI: 33290438P, polo traballo titulado A cría do ourizo: innovando nos cultivos mariños.
A presente resolución pon fin á vía administrativa e os interesados poderán interpoñer potestativamente recurso de reposición ante o conselleiro de Economía e Industria, no prazo dun mes contado a partir do día seguinte ao da súa publicación no Diario Oficial de Galicia, ou ben directamente recurso contencioso-administrativo, no prazo de dous meses, ante o Tribunal Superior de Xustiza de Galicia.
Santiago de Compostela, 9 de decembro 2009.
P.D. (Orde do 30 de abril de 2009)
José Riesgo Boluda
Secretario xeral da Consellería de Economía e Industria
RESOLUCIÓN do 16 de decembro de 2009, da Secretaría Xeral de Medios, pola que se dá publicidade á decisión do xurado designado para o outorgamento do premio institucional Chano Piñeiro do ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2009

Por Resolución do 25 de novembro de 2009, da Secretaría Xeral de Medios, convócase o premio institucional Chano Piñeiro no ámbito da promoción do sector audiovisual correspondente ao ano 2009 e apróbanse as súas bases.
Por resolución da mesma secretaría, do 4 decembro de 2009, designáronse os vogais do xurado encargado do outorgamento do dito premio, regulado na base cuarta da Resolución do 25 de novembro de 2009.
O 14 de decembro, logo de convocatoria, reúnese o xurado do premio para analizar e valorar as propostas de candidatos, así como para outorgar o premio.
A base quinta, punto terceiro, da mencionada Resolución do 25 de novembro de 2009, dispón que a resolución pola que se outorgue o galardón publicarase inmediatamente no Diario Oficial de Galicia e notificarase oportunamente. Na súa virtude,
RESOLVO:
Dar publicidade ao acordo do xurado designado para outorgar o premio Chano Piñeiro 2009, de acordo co seguinte teor:
Reunido o día 14 de decembro de 2009 o xurado designado para outorgar o premio institucional Chano Piñeiro no ámbito da promoción do sector audiovisual correspondente ao ano 2009, unha vez analizadas e valoradas as propostas de candidatos presentadas, acorda por unanimidade:
Primeiro.-Conceder ex aequo o premio Chano Piñeiro na súa cuarta edición correspondente ao ano 2009:
Á actriz María Bouzas, pola súa dilatada e versátil traxectoria no teatro, a televisión e o cine galegos ao longo de vinte anos, contribuíndo igualmente á integración da muller no oficio da dramatización, ao tempo que se convertía nunha referencia para o obxectivo dun audiovisual propio.
Ao director e realizador Xavier Villaverde de longa traxectoria profesional comezada nos albores do cine galego dos anos setenta ata o tempo presente, para experimentar con fortuna noutros soportes e formatos, sendo o único dos directores en activo desde que hai vinte anos estreou a súa primeira longametraxe.
Segundo.-Conceder, con carácter honorífico, o premio Chano Piñeiro a dous persoeiros xa ausentes entre nós pero sempre na memoria de todos os galegos vinculados co medio audiovisual.
A Carlos Velo Cobelas con motivo do centenario do seu nacemento por ter sido un referente no desenvolvemento histórico do xénero documental, ponte entre a cultura galega e mexicana, en máis de medio século de traxectoria profesional.
A José Luis Cabo Villaverde, finado no ano presente e vinculado a múltiples facetas das artes visuais, que ademais fora director do Centro Galego de Artes da Imaxe, institución que axudou a prestixiar.
Santiago de Compostela, 16 de decembro de 2009.
Alfonso Cabaleiro Durán
Secretario xeral de Medios
ORDE do 9 de decembro de 2009 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/12/2009

Por Orde do 29 de decembro de 2008 (DOG nº 2, do 5 de xaneiro de 2009) a Consellería de Presidencia, Administracións Públicas e Xustiza anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación, de acordo cos criterios de avaliación recollidos no artigo 5 da orde antedita, elevouse a correspondente proposta mediante acta motivada, e de conformidade co artigo 6 da citada orde
RESOLVO:
Primeiro.-Ceder en propiedade vehículos equipados para uso da policía local aos concellos que se relacionan no anexo.
Segundo.-Notificar o contido desta resolución aos concellos beneficiarios, especificando as condicións particulares que deberán cumprir, e a súa cesión formalizarase mediante acta subscrita pola secretaria xeral desta consellería ou funcionario/a en que delegue, debendo constar nela o acordo de cesión e a aceptación do cesionario, segundo establece o artigo 9 da Orde do 29 de decembro de 2008, pola que se anuncian medidas de apoio á Policía Local de Galicia, consistente na cesión en propiedade de vehículos especialmente preparados para o exercicio das súas funcións.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 9 de decembro de 2009.
Alfonso Rueda Valenzuela
Conselleiro de Presidencia, Administracións
Públicas e Xustiza
Ver referencia pdf "24800D002P007.PDF"
CORRECCIÓN de erros.-Resolución do 30 de xuño de 2009 pola que se lle dá publicidade ao acordo do Consello de Dirección do Instituto Galego de Promoción Económica (Igape), que aproba as bases reguladoras das axudas do Igape ás pemes, autónomos e particulares para a renovación de automóbiles con achatarramento de automóbiles antigos (Plan Remóvete Galicia).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 16/09/2009

Advertidos erros na referida resolución, publicada no DOG número 130, do 6 de xullo de 2009, procede facer a seguinte corrección:
-Na páxina 11.769, onde di:
«Artigo 4º.-Contía das axudas.
4.1. As contías das axudas serán as seguintes:
a) 500  cando se produza a adquisición dun turismo M1 cuxo custo non alcance os 10.000 ...».
Debe dicir:
«Artigo 4º.-Contía das axudas.
4.1. A contía das axudas non excederá do 20% dos custos subvencionables para o caso de pequenas empresas e do 10% para o caso de medianas empresas, sen que en ningún caso se superen:
a) 500  cando se produza a adquisición dun turismo M1 cuxo custo non alcance os 10.000 ...».
RESOLUCIÓN do 7 de setembro de 2009, da Dirección Xeral da Función Pública, pola que se anuncia a exposición das listaxes provisionais de axudas aprobadas e denegadas do Fondo de Acción Social do exercicio 2008 para o persoal ao servizo da Administración da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 16/09/2009

De conformidade co establecido na norma 6.2 dos criterios de repartición do Fondo de Acción Social da Xunta de Galicia para o exercicio económico do ano 2008, aprobados polo Consello da Xunta de Galicia do 30 de decembro de 2008 e publicados por resolución da Dirección Xeral da Función Pública do 18 de maio de 2009 (DOG número 104, do 29 de maio), o anuncio de exposición das listaxes provisionais de admitidos e excluídos publicarase no Diario Oficial de Galicia.
Dado que nas listaxes preceptivas figuran datos de carácter identificativo, de características persoais, económicos o de saúde protexidos pola Lei orgánica 15/1995, do 13 de decembro, cuxa publicación pode lesionar o dereito constitucional á intimidade dos solicitantes ou dos causantes da axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral
RESOLVE:
Primeiro.-Facer públicas as listaxes provisionais de axudas aprobadas e denegadas do Fondo de Acción Social do exercicio 2008 na páxina web da Dirección Xeral da Función Pública
http://www.xunta.es/dxfp/fas.htm.
Para o coñecemento íntegro do acto os solicitantes deberan introducir nos espazos habilitados para o efecto o NIF e o código de impresión da súa solicitude.
Segundo.-Contra a resolución provisional dos expedientes os interesados poderán presentar reclamación e, de ser o caso, emendar os defectos causantes da exclusión provisional, no prazo de dez días hábiles que se contarán desde o día seguinte ao da publicación desta resolución no Diario Oficial de Galicia, en calquera dos rexistros públicos, oficinas de correos e demais lugares establecidos no artigo 38 da devandita Lei 30/1992, do 26 de novembro, de réxime xurídico das administracións públicas e do procedemento administrativo común.
As reclamacións e envíos de documentos deberanse dirixir ao director xeral da Función Pública; edificio administrativo San Caetano número 1, piso 2º, 15770 Santiago de Compostela.
Santiago de Compostela, 7 de setembro de 2009.
José María Barreiro Díaz
Director xeral da Función Pública
ORDE do 11 de decembro de 2009 pola que se resolve a convocatoria da Orde do 23 de xuño de 2009 para a concesión de subvencións a escolas de música públicas dependentes de concellos da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2009

Por Orde do 23 de xuño de 2009 (DOG do 2 de xullo) publicouse a convocatoria para a concesión de subvencións a escolas de música públicas dependentes de concellos da Comunidade Autónoma de Galicia.
Valoradas pola comisión as solicitudes presentadas e elevada a proposta definitiva de concesión destas subvencións, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música públicas dependentes de concellos da Comunidade Autónoma de Galicia que se relacionan no anexo I a esta orde.
Segundo.-Desestimar as solicitudes presentadas polas escolas de música públicas dependentes de concellos da Comunidade Autónoma de Galicia que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Educación, Formación Profesional e Innovación Educativa, Servizo de Ensinanzas de Réxime Especial, no prazo de 10 días desde o seguinte á publicación desta orde no Diario Oficial de Galicia, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo, ante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 11 de decembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "25000D007P010.PDF"
ORDE do 11 de decembro de 2009 pola que se resolve a convocatoria da Orde do 22 de xuño de 2009 para a concesión de axudas a conservatorios de música non dependentes da Consellería de Educación e Ordenación Universitaria e de titularidade pública.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2009

Por Orde do 22 de xuño de 2009 (DOG do 2 de xullo) publicouse a convocatoria para a concesión de axudas a conservatorios de música non dependentes desta consellería e de titularidade pública.
Valoradas pola comisión as solicitudes presentadas e elevada a proposta definitiva de concesión destas subvencións, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, aos conservatorios de música que se relacionan no anexo a esta orde.
Segundo.-Para facer efectivo o pagamento das subvencións, os beneficiarios presentarán na Dirección Xeral de Educación, Formación Profesional e Innovación Educativa, Servizo de Ensinanzas de Réxime Especial, no prazo de 10 días desde o seguinte á publicación desta orde no Diario Oficial de Galicia, a xustificación completa dos gastos realizados, segundo o disposto no punto décimo da orde de convocatoria
Terceiro.-Contra esta orde, que esgota a vía administrativa, e de conformidade cos artigos 44 e 46 da Lei 29/1998, do 13 de xullo, reguladora da xurisdición contencioso-administrativa (BOE do 14 de xullo), os interesados poderán interpoñer recurso contencioso-administrativo ante o Tribunal Superior de Xustiza de Galicia, no prazo de dous meses contados desde o día seguinte ao desta publicación.
Santiago de Compostela, 11 de decembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "25000D005P009.PDF"
ORDE do 11 de decembro de 2009 pola que se resolve a convocatoria da Orde do 24 de xuño de 2009 para a concesión de subvencións a escolas de música dependentes de institucións sen ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/12/2009

Por Orde do 24 de xuño de 2009 (DOG do 2 de xullo) publicouse a convocatoria para a concesión de subvencións a escolas de música dependentes de institucións sen ánimo de lucro.
Valoradas pola comisión as solicitudes presentadas e elevada a proposta definitiva de concesión destas subvencións, segundo prevén os puntos sétimo e oitavo da orde de convocatoria, a Consellería de Educación e Ordenación Universitaria
DISPÓN:
Primeiro.-Concederlles as subvencións, nas contías que se sinalan, ás escolas de música dependentes de institucións sen ánimo de lucro que se relacionan no anexo I a esta orde.
Segundo.-Desestimar as solicitudes presentadas polas escolas de música dependentes de institucións sen ánimo de lucro que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Educación, Formación Profesional e Innovación Educativa, Servizo de Ensinanzas de Réxime Especial, no prazo de 10 días desde o seguinte á publicación desta orde no Diario Oficial de Galicia, a xustificación completa dos gastos realizados, segundo o disposto no punto décimo da orde de convocatoria.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ao da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14 de xaneiro), de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27 de novembro), ou ben poderán presentar directamente recurso contencioso-administrativo, ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, conforme se establece na Lei 29/1998, do 13 de xullo, reguladora da xurisdición contencioso-administrativa (BOE do 14 de xullo).
Santiago de Compostela, 11 de decembro de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "25000D005P009.PDF"